Den Vest-Sjællandske Avis, 1835-11-21
Nyeste Post-Efterretninger. Man har i Smyrna, ved Regieringens Dampskib Levant, faaet Breve fra Alexandria af 12te October. Den 11te var det ægyptiske Regierings Dampskib Levant afseilet til Beirut i Syrien for at afhente Jbrahim Pascha til Ægypten. Cholera var ikke aldeles ophørt i Alexandria; der og i hele Ægypten herskede en frygtelig Nød og en stor Utilfredshed. Fra Syrien berettes under 30te Septbr.,at Druserne, forraadte af een af deres Chefer, vare blevne overfaldne af den ægyptiske Armee ved Landsbyen Deel=Kammar, slagne og adspredte; Jbrahim var derpaa rykket med 12,000 Mand ind i Biergegnen Libanon, havde gjort de anseeligste Beboere til Fange og afvæbnet Druserne. Syriens Jndvaanere vare nu aldeles forsagte og tør ikke knye mod deres Undertrykkere. Efterretningen stadfæstes ved nye Beretninger fra Beirut af 14de October. Halil Vei, Drusernes Anfører har taget Flugten til Biergene. Hans Fader, Emir Beschir, skal hemmelig have holdet med Jbrahim, som er pludselig afreist til Ægypten fordi Mehemed Alis Helbredstilstand skal være høist maadelig. - Denne Seiers=Efterretning kommer ikke tilpas for Sultanen, som uafladelig har forstærket Redschid Paschas Armee, hvilken nu siges at udgiøre 80,000 Mand; Depescher af 13de October vare ankomne fra hans Hovedqvarteer Diarbekir; han var uafladeligt beskjæftiget med at bringe en fuldkommen indvortes Rolighed tilveie de asiatiske Provinser. Jfølge engelske Beretninger bestaaer den hele tyrkiske Armee af 92,000 Md. med 482 Kanoner, som betienes af 5000 Topdschis eller Artillerister; af disse staae 60,000 i Asien under Redschid Paschas Kommando, med 150 Kanoner og 50 Mørsere. – Man vedbliver at forsikkre, at Kapudan Pascha skal afseile til Tunis med en anseelig Flaade. - Fyrste Milosch har nu endelig forladt Konstantinopel; han nød der en udmærket Gunst, blev overøset med Presenter, og uddeelte selv mangfoldige. Man troer at Resultatet af hans Forhandlinger bliver, at den ferviske Konstitution, som ogsaa Rusland misbilliger, bliver opløst, og at Servien skal i paakommende Tilfælde understøtte Sultanen med Hielpetropper. Han skal have raadet Hs. Høihed til at beroelige det oprøriske Bosnien ved en mild Behandlingsmaade. Denne Fyrste lader i Aar sit Lands mineralogiske Skatte undersøge ved den sachsiske Overberghauptmand Frieherre von Herder, som ogsaa har gjort vigtige Opdagelser. Tilstanden i Grækenland er temmelig uroelig; thi Partieaanden og Røveraanden hersker i dette Land Jndvaanerne kunne ikke undvære Udlændingernes Bistand til deres Kultivering og de kunne dog ikke fordrage dem. Athen forskiønnes, men det er de mindste; Hovedvanskeligheden er at faae bragt et raat og tildeels fordærvet Folk til Kultur, og det skal der Tid til. Kongen af Baierns Reise til Grækenland ansees derfor at ville blive meget velgiørende, da Grækenlands unge Monark trænger til sin Faders Raad. - Det hedder, at Hs. Majestæt vilde afreise den 21de November. Misfornøielsen i Grækenland skal især reise sig af, at Udlændinge bleve hidindtil foretrukne til Krigstienesten for de Jndfødte. den er hævet, da Konge Otto har dekreteret, at et Korps af 67000 græske Tropper skal organiseres Armeen bestaar af 2400 Md. græske og 3300 Md. tydske Tropper. Kongen af Baiern vil begive sig til Ancona, hvor en engelsk Fregat og et Dampskib ligge til hans Disposition; disse skulle bringe ham til Korinth, hvor et andet Dampskib skal føre ham til Piræus.